b'\n_START_ARTICLE_\nGotthardin rautatie\n_START_PARAGRAPH_\nGotthardin rautatie (saks. Gotthardbahn) on osa sveitsil\xc3\xa4isen SBB-rautatieyhti\xc3\xb6n rataverkkoa Keski- ja Etel\xc3\xa4-Sveitsiss\xc3\xa4 v\xc3\xa4lill\xc3\xa4 Immensee-Chiasso. Gotthardin rautatie on otettu koko pituudeltaan k\xc3\xa4ytt\xc3\xb6\xc3\xb6n 1.6.1882. Rataosuuden pituus on 206 kilometri\xc3\xa4. Merkitt\xc3\xa4vimm\xc3\xa4t paikkakunnat rautatien varrella ovat Schwyz, Altdorf, Biasca, Bellinzona ja Lugano.\n_START_SECTION_\nHistoria\n_START_PARAGRAPH_\n1800-luvun puoliv\xc3\xa4liss\xc3\xa4 selvitettiin Alpit ylitt\xc3\xa4vi\xc3\xa4 kulkureittej\xc3\xa4 monin paikoin. Vuonna 1863 Sveitsin 15 kantonia ja kaksi rautatieyhti\xc3\xb6t\xc3\xa4 perustivat yhdistyksen (saks. Gotthardvereinigung) rautatieyhteyden rakentamiseksi Gotthardin reitille. Hanke p\xc3\xa4\xc3\xa4si vauhtiin vuonna 1871, jolloin yhdistys perusti yhti\xc3\xb6n sen j\xc3\xa4lkeen kun Sveitsin, Italian ja Saksan valtiot olivat p\xc3\xa4\xc3\xa4sseet sopimukseen radan rakentamisesta ja k\xc3\xa4yt\xc3\xb6st\xc3\xa4 vuonna 1871._NEWLINE_Gotthardin ratayhti\xc3\xb6 rakensi varsinaisen Gotthardin rautatien lis\xc3\xa4ksi liitynt\xc3\xa4ratoja niin, ett\xc3\xa4 yhti\xc3\xb6n rataverkon laajuus oli vuonna 1897 yhteens\xc3\xa4 273 km. Gotthardbahn-Gesellschaft yhdistettiin osaksi valtiollista SBB-CFF-FFS-yhti\xc3\xb6t\xc3\xa4 vuonna 1.5.1909.\n_START_SECTION_\nTekninen rakenne\n_START_PARAGRAPH_\nRautatie on kaksiraiteinen. Se on normaalilevyinen (1\xc2\xa0435 mm) ja s\xc3\xa4hk\xc3\xb6istetty (15 kV, 16,7 Hz). Radan suurin jyrkkyys on 28 \xe2\x80\xb0, eik\xc3\xa4 siin\xc3\xa4 ole hammasrataosuuksia.\n_START_SECTION_\nLiikenne\n_START_PARAGRAPH_\nRadalla on henkil\xc3\xb6- ja tavaraliikennett\xc3\xa4.'